Ir-Regolament (KEE) Nru 949/75 Tal-Kummissjoni
tal-11 ta’ April 1975
li jemenda r-Regolament (KEE) Nru 315/68 fir-rigward ta’ standards ta’ kwalità għall-basal liljum
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/68 [1] tas-27 ta’ Frar 1968 dwar l-istabbiliment ta’ organizzazzjoni komuni tas-suq f’siġar ħajjin u pjanti oħra, basal, għeruq u affarijiet ta’ din ix-xorta, fjuri maqtugħa u weraq ornamentali, u b’mod partikolari Artikolu 4 tiegħu,
Billi r-Regolament (KEE) Nru 315/68 [2] tat-12 ta’ Marzu 1968, kif l-aħħar emendat bir-Regolament (KEE) Nru 1793/73 [3], jistabbilixxi standards ta’ kwalità għall-basal li jagħmel il-fjuri, basal tal-qasab u tuberi;
Billi l-esperjenza wriet li l-metodi ta’ teknika preżenti ta’ produzzjoni u l-ispeċji, il-varjetajiet u l-ibridi tal-basal liljum li bħalissa jinsabu fuq is-suq joħolqu l-ħtieġa li jiġu modifikati d-deskrizzjonijiet u d-daqsijiet minimi speċifikati fir-rigward ta’ dawk il-prodotti; billi l-i standards relevanti għandhom għalhekk jiġu aġġustati kif xieraq;
Billi l-miżuri stabbiliti minn dan ir-Regoalment huma skond l-opinjoni tal-Kumitat ta’ Ġestjoni tal-Pjanti ħajjin,
ADDOTTAT DAN IR-REGOLAMENT:
Artikolu 1
Fit-tabella li tidher fit-Taqsima III ta’ l-Anness tar-Regolament (KEE) Nru 315/68, l-iskrizzjonijiet dwar basal tal-liljum għandhom jinbidlu bit-test ta’ l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta’ April 1975.